Vi har hatt et strålende opphold i dette huset! Huset har alt du trenger for deilige sommerdager fra morgen til kveld. Gode senger, stort bad med badekar, romslig kjøkken, stor stue, deilige sofaer og store uteplasser både med sol og skygge. Mange sittegrupper ute, både under overbygg og på tomten ellers. Man kan bevege seg i takt med solen. Deilig basseng, gode solstoler og nydelig hage. Fra den øverste uteplassen kan du se havet! Eier har også stilt barneutstyr til disposisjon, som sprinkelseng, to vogner/triller, barnestol, vippestol, stellebord, bæremeis, leker og lekegrind. Det var helt supert for oss som reiste med en ett-åring. Om lag 2 km til nydelig strand med en taverna så å si på stranda. Vi hadde leiebil. Huset anbefales på det varmeste!